Den arnamagnæanske samling

Den arnamagnæanske samling er en samling av islandske og norske håndskrifter fra middelalderen, samlet av islendingen Árni Magnússon. Han testamenterte samlingen til Københavns Universitet like før han døde i 1730. Samlingen deles inn i håndskriftsamlingen og diplomsamlingen.

Samlingen ble i juli 2009 tatt opp i UNESCOs verdensminneregister fra Danmark og Island.Arnamagnæan Manuscript Collection

 Håndskriftsamlingen   
Håndskriftsamlingen  består av cirka 3 000 håndskrifter, hvorav cirka 1 400 befinner seg i København. Resten er tilbakeført til Island, hvor det finnes på Árni Magnússon-instituttet.

De eldste håndskriftene er fra 1100-tallet. Middelalderskriftene er skrevet på pergament. Mye av samlingen består av avskrifter på papir etter eldre tekster, der originalene ofte har gått tapt.

Eksempler på håndskrifter som tilhører samlingen:
 AM 327
 Codex Frisianus
 Eirspennill
 Hauksbók
 Islendingabok
 Landnåmabok
 Möðruvallabók
 Skáldatal
 Ågrip

 Diplomsamlingen 
Diplomsamlingen består av mange originaldiplomer og apografer (diplomavskrifter) fra Norge (herunder Færøyene, Shetlandsøyene og Orknøyene) og Danmark.

 Referanser 

 Eksterne lenker 
 Den Arnamagnæanske Kommission

Kategori:Litteratur fra middelalderen
Kategori:Norrøn litteratur
Kategori:Verdensminne